**Р Е П У Б Л И К А С Р П С К А**

**ОПШТИНА ПЕЛАГИЋЕВО**

**Одјељење за општу управу и просторно уређење**

Број: 03/8-96-2/25

Датум: 05.06.2025.год.

Одјељење за општу управу и просторно уређење, општине Пелагићево, рјешавајући по захтјеву „Бранка“ Д.О.О. Блажевац, општина Пелагићево, за издавање еколошке дозволе за постројење силоси 4х100т, мјешаона сточне хране са пратећим садржајем, а на основу члана 89. 90. Закона о заштити животне средине Републике Српске ("Службени гласник Републике Српске ", број: 71/12, 79/15 и 70/20), члана 3. Правилника о постојењима која могу бити израђена и пуштена у рад само уколико имају еколошку дозволу ("Службени гласник Републике Српске ", број: 124/12), те члана 190. Закона о општем управном поступку ("Службени гласник Републике Српске ", број: 13/02, 87/07, 50/10 и 66,18), д о н о с и:

**Р Ј Е Ш Е Њ Е**

1. **ДАЈЕ СЕ ЕКОЛОШКА ДОЗВОЛА** подносиоцу захтјева„Бранка“ Д.О.О. Блажевац, општина Пелагићево, одговорно лице: Бранимир Миличић, за постројење силоси 4х100т, мјешаона сточне хране са пратећим садржајем, на земљишту означеном као к.ч. број: 2186/2 К.О. Блажевац, општина Пелагићево.
2. Опис активности и постројења за које се издаје еколошка дозвола:

У предметном постројењу, врши се пријем житарица, и просљеђивање даље на складиштење и производња сточне хране. Капацитет мјешаоне сточне хране је 500т/годишње.

* Мјешаона сточне хране је пројектована из сљедећих цјелина:
  + Погон за мјешаону сточне хране смјештена у магацинском простору складиште сировина и готовог производа –са силосима 4x100tona, који се налазе уз објекат.
  + Силоси су 4x100tona, на платоу димензија 10x9m, постављене су 4 ћелије. Ћелија силоса је пречника 3,820м, укупне висине18,040м.

1. Инвеститор „Бранка“ Д.О.О. Блажевац, дужан је:
   1. Да током рада и престанка рада објекта испуни основне обавезе заштите животне средине, у складу са чланом 83. закона о зажтити животне средине („Службени гласник Републике Српске“, број: 71/12, 79/15 и 70/20) током рада и престанка рада постројења, и то:

* Да се предузму све одговарајуће превентивне мјере тако да се спријечи загађење и да се не проузрокује значајније загађење,
* Да се примјењују најбоље расположиве технике,
* Да избјегавају продукцију отпада,
* Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину,
* Да се енергија и природни ресурси ефикасно користе,
* Да се предузму неопходне мјере за спречавање несрећа и ограничавање њихових посљедица и
* Да предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
  1. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавјешћу, сходно члану 96. Закона о заштити животне средине.
  2. Инвеститор „Бранка“ Д.О.О. Блажевац, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
     1. **Мјере спречавања емисија у ваздух**
  + Емисије чврстих честица се јављају при манипулацији са житом, односно при пуњењу и пражњењу постројења.
  + Прашина настала у процесу производње се помоћу вентилационог система-циклона, избацује изван погона и збрињава.
  + Предлаже се уградња филтера на вентилационом систему, уколико дође до повећане количине прашине.
  + Прашина у љетним мјесецима на манипулативнм површинама узроковане кретањем транспортних средстава може да се ријеши полијевањем манипулативних површина водом и обарањем прашине у мјесту настанка.
  + Прилазни пут до објеката и све манипулативне површине су бетониране тако да је смањен утицај на загађење ваздуха, а на тај начин и омогућено чишћење површине круга објекта. Тиме је смањена и количина прашине у ваздуху.
  + У циљу смањења емисије штетних издувних гасова, из превозних средстава, предлажемо кориштење нискосумпорних погонских горива.
    1. **Мјере спречавања емисија у површинске и подземне воде**
  + Снабд‌јевање водом производног погона, за санитарне и хигијенске потребе врши се из властитог бунара. Погони у свом раду не производи отпадне технолошке воде.
  + Санитарно-фекалне воде су раздвојене и оне се путем херметички затворених цијеви одводе у непропусну септичку јаму, у складу са Правилником о третману и одводњи отпадних вода за подручја градова и насеља гд‌је нема јавне канализације ("Службени гласник Републике Српске ", број: 68/01).
  + Вршити редовно чишћење септичке јаме.
  + Отпадне воде са бетонираних манипулативних површина и уређених сливника слијевати/ пречишћавати у таложник-у, а након тога у упојни бунар. Анализа квалитета пречишћених отпадних вода мора бити у складу са Правилником о условима испуштања отпадних вода у површинске воде ("Службени гласник Републике Српске", број: 44/01).
  + Атмосферске воде које се прикупљају олуцима са кровних површина иду директно у природни реципијент.
  + Асфалтирати или урадити са чврстом подлогом приступну површину и отворени манипулативни простор око предметног постројења, тј. објеката на локацији.
    1. **Мјере за заштиту земљишта**
  + Производни процес нема негативан утицај на квалитет земљишта, ако се узме у обзир правилан третман отпадних вода и отпада.
  + Комунални отпад се прикупља у контејнер запремине 5 м3 и преузима од стране овлаштене комуналне службе са којом је склопљен уговор о одвозу комуналног отпада.
  + Отпад из процеса производње, амбалажни отпад, се одлаже у контејнер заједно са комуналним отпадом. У наредном периоду потребно је вршити одлагање папирног и пластичног амбалажног отпада у посебне посуде и предавати овај отпад овалштеној фирма у циљу рециклаже истог.
  + Прилазни пут до објекта и све манипулативне површине су д‌јелимично уређене тако да ће бити смањен утицај на загађење земљишта, а на тај начин и омогућено чишћење површине круга објеката. Тиме је смањена и количина прашине у ваздуху. Такође на тај начин је ријешено сакупљање свих оборинских вода и вода од прања манипулативних површина до крајњег реципијента.
  + Поред наведеног уређења манипулативних површина обезбјеђено је сигурно одлагање контејнера, лакши транспорт сировине и производа и осталих материјално техничких средстава.
  + Све слободне површине које се не користе као манипулативне озеленити на одговарајући начин.
    1. **Мјере превенције за смањење интензитета буке**
  + Радни процеси у производним погонима представља извор буке.
  + Радне машине одржавати на нивоу који искључује појаву непотребних извора буке (вибрирајући лимови, оштећења узглобљења, лежајеви и др.).
  + Смањење утицаја буке на вањску средину обезбјеђен је прописном удаљености објеката од пословног објекта другог типа намјене или породичне куће. Такође, ова ситуација ће бити праћена редовним периодичним мјерењима услова буке у животној средини.
  + Извршеним мјерењем утврђено је да се емисија буке налази у законским оквирима, у складу са Правилником о граничним вриједностима интензитета буке („Службени гласник Републике Српске“, број: 2/23)
  + Вршити периодично мјерење емисије буке у животну средину, те измјерене вриједности упоредити са дозвољеним граничним вриједностима. У случају одступања предвид‌јети додатне мјере заштите.
  + Уколико се будућим мјерењима, утврди повећена емисија буке, потребно је обезбједити кориштење заштитних средстава-антифона и извршити звучну изолацију извора буке.
    1. **Мјере за спречавање и смањење чврстог отпада**

У складу са Правилником о измјенама Правилника о категоријама, испитивању и класификацији отпада, ("Службени гласник Републике Српске", број: 79/18) на предметној локацији селективно се раздвајају следеће врсте отпада:

* + Отпад прикупљати и класификовати према Правилнику о измјенама Правилника о категоријама, испитивању и класификацији отпада ("Службени гласник Републике Српске", број: 79/18), према порјеклу из процеса рада, и збрињавати га са овлаштеним институцијама, у складу са Планом управљања отпадом.
  + Папирну и пластичну амбалажу је потребно прикупљати и раздвајати одвојено на за то предвиђено мјесто.
  + Комунални отпад одлагати у контејнер затвореног типа и редовно празнити у сарадњи са локалном комуналном службом.
  + Муљ из септичке јаме треба у сарадњу са надлежним предузећем одлагати на депонију. За чишћење септичке јаме и одлагање муља из исте потребно је склопити уговор са надлежним предузећем.
  + Инвеститор је у обавези склопити Уговоре о збрињавању свих врста отпада на предметној локацији.
  + Спријечити неконтролисано расипање отпада.
  + Неопходан свакодневни надзор и збрињавање отпада на локацији рада.

Табела бр.1: Врсте отпада који се јавља на предметној локацији

|  |  |
| --- | --- |
| Шифра | Назив отпада |
| 02 | **ОТПАДИ ОД ПОЉОПРИВРЕДЕ, ХОРТИКУЛТУРЕ, АКВАКУЛТУРЕ, ШУМАРСТВА, ЛОВА И РИБОЛОВА И ПРИПРЕМЕ И ПРЕРАДЕ ХРАНЕ** |
| 02 01  02 01 03 | Отпади из пољопривреде, хортикултуре, аквакултуре, шумарства, лова и риболова Отпад од биљног ткива |
| **15** | **ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, МАТЕРИЈАЛИ ЗА ФИЛТРИРАЊЕ И ЗАШТИТНА ОД‌ЈЕЋА, АКО НИЈЕ ДРУГАЧИЈЕ СПЕЦИФИКОВАНО** |
| 15 01 | Амбалажа (укључујући посебно сакупљену амбалажу у комуналном отпаду) |
| 15 01 01 | Папирна и картонска амбалажа |
| 15 01 02 | Пластична амбалажа |
| **20** | **КОМУНАЛНИ ОТПАД (КУЋНИ ОТПАД И СЛ.КОМЕРЦИЈАЛНИ И ИНДУСТРИЈСКИ ОТПАД) УКЉУЧУЈУЋИ ОДВОЈЕНО САКУПЉАЊЕ ФРАКЦИЈА** |
| 20 03 | Остали комунални отпад |
| 20 03 01 | Мјешани комунални отпад |
| 20 03 04 | Муљеви из септчких јама |

* + 1. **Мјере у случају акцидентних ситуација**

Потенцијалне акцидентне ситуације на предметној локацији, Инвеститора "БРАНКА" д.о.о. Блажевац, Пелагићево могу бити:

* + Избијање и ширење пожара у случају употребе неадекватне опреме, непажње или нестручности при руковању са уређајима,
  + То су првенствено мјере организационе и хигијенско-техничке природе, а односе се на одржавање и контролу опреме и инсталација, правилно складиштење и третман отпада, одржавање чистоће и реда у објекту, сталну контролу рада и обучености запосленог особља и др.
    1. **Мјере након престанка рада постројења**

У случају престанка кориштења објеката, зависно о будућој намјени простора, идејним ријешењем предвид‌јети израду елабората заштите животне средине прије новог захвата. У случају престанка рада објеката мора се извршити демонтажа све опреме, њена деконтаминација и одвоз на за то одређено мјесто. Регенерација локације се врши уколико је то потребно тј. уколико је земљиште контаминирано. Деконтаминацију или одвожење земљишта вршити у сарадњи са за то специјализованим и овлашћеним предузећем. Све наведене радње је потребно извршити према пројекту регенерације и уређења локације за друге намјене. Технологију извођења радова ускладити са потребама заштите животне средине.

* 1. Инвеститор, „Бранка“ Д.О.О. Блажевац, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметно постројење.

1. **Приликом рада постројења не смију се прекорачити граничне вредности за загађујуће материје и то:**
   1. Вриједност квалитета ваздуха - концентрација лебдећих честица у циљу заштите здравља људи, мора бити усклађена са граничним вриједностима прописане Уредбом о вриједностима квалитета ваздуха („Службени гласник Републике Српске ", број 124/12).

Табела бр. 2: Преглед граничних и измјерених вриједности квалитета ваздуха на локацији

|  |  |  |  |  |
| --- | --- | --- | --- | --- |
| Загађујућа материја | ММ1 | ММ2 | Јединица мјере | Гранична вриједност  (µg/m3 ) |
| SO2 | 10 | 10 | (µg/m3 ) | 350 |
| PM10 | 14 | 15 | (µg/m3 ) | 50 |
| NO2 | 9 | 9 | (µg/m3 ) | 150 |
| CO | 180 | 184 | (µg/m3 ) | Висока вриједност  10.000 (µg/m3 ) |
| O3 | 49 | 49 | (µg/m3 ) | 120 |

* 1. Бука ван локације предметног постројења не смије да прелази дозвољени ниво буке који је прописан Правилником о граничним вриједностима интензитета буке („Службени гласник Републике Српске ", број: 02/23). Дозвољени нивои вањске буке дати су у сљедећој табели.

Табела 3. Дозвољени нивои вањске буке према важећем Правилнику\*

|  |  |  |  |  |  |
| --- | --- | --- | --- | --- | --- |
| Подручје  (ЗОНА) | НАМЈЕНА ПОДРУЧЈА | Највише допуштени мјеродавни ниво буке dB(A) | | | |
| Еквивалентни нивои Leq | | Вршни нивои | |
| Дан | Ноћ | L10 | L1 |
| 1 | Подручја намјењена за одмор, лијечење, опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шуме, објекат обликоване природе и споменикм парковске архитектуре) | 50 | 45 | 40 | 50 |
| 2 | Искључиво стамбена подручја или тиха подручја унутар насељеног подручја (предшколске и школске зоне) | 55 | 55 | 40 | 56 |
| 3 | Подручја мјешовите намјене, односно подручја већинске стамбене намјене | 55 | 55 | 45 | 57 |
| 4 | **Пословно-стамбена подручја, трговачко стамбена подручја) и подручја непосредно уз магистралне и главне градске саобраћајнице** | **65** | **65** | **50** | **66** |
| 5 | Подручја искључиво обртничке услужно- трговачке, спортскорекреационе и угоститељско туристичке намјене | 65 | 65 | 55 | 67 |
| **6** | **Индустријска, складишна и сервисна подручја и транспортни терминали** | **На граници ове зоне бука не смије прелазити граничну вриједност у зони са којом граничи** | | | |

Предметно постројење сврстава се у 6. зону. Индустријска, складишна и сервисна подручја и транспортни терминали, гд‌је према Правилнику стоји „На граници ове зоне бука не смије прелазити граничну вриједност у зони са којом граничи“ а на граници је са зоном 4, гд‌је према Правилнику о граничним вриједностима интензитета буке („Службени гласник Републике Српске“,број: 02/23) тј. „Пословно-стамбена подручја, трговачко стамбена подручја и подручја непосредно уз магистралне и главне градске саобраћајнице“. У овој зони дозвољени ниво дневне буке износи 65 дБ(А).

Табела 4. Резултати мјерења вањске буке

|  |  |  |  |  |  |
| --- | --- | --- | --- | --- | --- |
| Ознака мјерног мјеста | Мјерни интервал | Мјерна величина | Измјерена вриједност | Највиши довољени ниво | Акустично подручје (зона) |
| ММ1 | 15-мин | Leq | **63,3** | 65 | 6/4 |
| ММ2 | 15-мин | Leq | **63,6** | 65 | 6/4 |

1. **Мониторинг**

Одговорно лице „Бранка“ Д.О.О. Блажевац дужно је спроводити мониторинг загађујућих материја у периоду важења еколошке дозволе на следећи начин:

* 1. **Мониторинг буке**

Мониторинг нивоа буке вршити једанпут за вријеме важења еколошке дозволе или по налогу надлежног инспектора. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број: 02/23).

* 1. **Мониторинг ваздуха**

Мониторинг квалитета ваздуха вршити једанпут за вријеме важења еколошке дозволе или по налогу надлежног инспектора. Резултати мјерења морају бити у складу са Уредбом о вриједностима квалитета ваздуха („Службени гласник Републике Српске ", број: 124/12).

* 1. **Мониторинг воде**

Мониторинг отпадних вода вршити једанпут за вријеме важења еколошке дозволе или по налогу надлежног надлежног инспектора. Резултати мјерења морају бити у складу са Правилником о условима за испуштања отпадних вода у површинске воде („Службени гласник Републике Српске ", број. 44/01).

* 1. **Мониторинг земљишта**

Мониторинг земљишта вршити у случају инцидентних ситуација или по налогу надлежног надлежног инспектора. Вршити анализу земљишта од стране овлаштене лабораторије према Правилнику о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“, број: 82/21).

* 1. Одговорно лице дужно је мониторинг вршити путем овлашћеног правног лица,а извјештаје о извршеном мјерењу достављати надлежном органу у поступку обнављања и ревизије еколошке дозволе.
  2. Ивеститор је дужан без одлагања пријавити Одјељењу за општу управу и просторно уређење, општине Пелагићево, сваку случајну или непредвиђену незгоду, или акцидент који значајно утиче на животну средину.
  3. Уколико измјерене вриједности једног или више контролисаних параметара из мониторинга буду изнад дозвољених граничних вриједности, одговорно лице је дужно одмах предузети мјере којима ће се прекорачене вриједности довести у дозвољене и извршити ванредно мјерење за наведени параметар, те о предузетим активностима и извршеном мониторингу обавјештава орган надлежан за издавање еколошке дозволе и орган надлежан за вршење инспекцијског надзора.

1. Саставни дио овог рјешења су Докази уз захтјев за издавање еколошке дозволе израђени од овлашћене институције „РАДИС“ д.о.о. Источно Ново Сарајево.
2. Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник Републике Српске", број: 92/07) дужно је доставити извјештај о постројењима / загађивачима надлежном органу општинске управе за послове заштите животне средине о подацима наведеним у Табели 2. у формату прописаном у Табели 3. а које се налазе у прилогу Правилника.
3. Ово рјешење се даје на период од пет година од дана издавања рјешења, а захтјев за обнављање Рјешења којим се издаје еколошка дозвола подноси се **најкасније три мјесеца прије истека** важења рјешења у складу са Правилником о поступку ревизије и обнављања еколошких дозвола („Службени гласник Републике Српске“, број: 28/13 и 104/17).

**О б р а з л о ж е њ е**

Овом органу обратио се инвеститор „Бранка“ Д.О.О. Блажевац, захтјевом број: 03/8-96-2/25 од 29.04.2025. године, за издавање еколошке дозволе за постројење силоси 4х100т, мјешаона сточне хране са пратећим садржајем, на земљишту означеном као к.ч. број: 2186/2 К.О. Блажевац, општина Пелагићево.

Уз захтјев достављено је:

1. Докази уз захтјев за издавање еколошке дозволе од април 2025. године, изграђени од стране "РАДИС" д.о.о. Источно Ново Сарајево;
2. План управљања отпадом, од априла 2025. године, израђен од стране "РАДИС" д.о.о. Источно Ново Сарајево.

Сходно члану 88. Закона о заштити животне средине, заинтересована јавност је о поднесеном захтјеву била упозната обавјештењем постављеним на огласној плочи и интернет страници општине Пелагићево у периоду 30.04.- 30.05.2025. године. У Законом предвиђеном року од 30 дана није изјављена ниједна примједба.

Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник Републике Српске", број: 28/13 и 104/17 ).

Имајући у виду да су докази у складу са чланом 85. Закона о заштити животне средине („Службени гласник Републике Српске", број: 71/12, 79/15 и 70/20), да је инвеститор приложио сву неопходну документацију, као и да није било примједби јавности одлучено је као у диспозитиву рјешења.

Општинска административна такса за еколошку дозволу је наплаћена у износу од 100,00 КМ.

Против овог рјешења допуштена је жалба Министарству за просторно уређење грађевинарство и екологију у Бања Луци у року од 15 дана од дана достављања рјешења.

Жалба се предаје путем овог органа писмено или усмено на записник, а таксира се са 10,00 КМ Републичке административне таксе.

**Достављено: В.Д.** **НАЧЕЛНИКА ОДЈЕЉЕЊА**

1. Подносиоцу захтјева
2. Евиденцији **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. Архиви Горан Јовановић